Τάσος Μητρόπουλος

Ο **Αναστάσιος ''(Τάσος)'' Μητρόπουλος** (γενν. 23 Αυγούστου 1957, Βόλος) είναι Έλληνας διεθνής παλαίμαχος ποδοσφαιριστής, ο οποίος αγωνιζόταν στον χώρο της επίθεσης και του κέντρου. Επίσης, έχει υπάρξει υποψήφιος βουλευτής με τη Νέα Δημοκρατία, καθώς και δημοτικός σύμβουλος και αντιδήμαρχος Πειραιά.

## Καριέρα
### Σε συλλογικό επίπεδο
Βενιαμίν μιας πολυμελούς και φτωχής οικογένειας, γεννήθηκε στα προσφυγικά της Νέας Ιωνίας Βόλου. Στο Αιγάλεω ήταν βρέφος ημερών όταν πήγε. Και σε ηλικία 8-10 χρόνων, με τα παιδιά της γειτονιάς του και άρχισε να αγωνίζεται στο άτυπο πρωταθλημα των συνοικιων με τον *Ηρακλή Αιγάλεω*, και μετά συνέχισε σε άλλη ανεξάρτητη ομάδα, τη *Νέα Ζωή*, στις συνοικίες του Ποδονίφτη. 

Στα 14 του μετακόμισε οικογενειακως στη Ν.Φιλαδελφεια. Ο παλιός τερματοφύλακας της ΑΕΚ, Βασίλης Ποθητός, αφεντικό του σε ξυλουργείο, είχε άριστους δεσμούς με τον Άρη Πετρούπολης και τον πήγε στο γήπεδο που θα τον δοκίμαζε ένα επίσημο σωματείο, τo 1972. Yπέγραψε το πρώτο του δελτίο, την περίοδο 1972-73, στη δεύτερη ομάδα. Την επόμενη χρονιά 1973-74 εντάχθηκε στους μεγάλους της ομάδας, στη Β' ΕΠΣ Αθηνών, έπαιξε χαφ, σέντερ μπακ και στο τέλος σέντερ φορ, βοηθωντας τον Άρη Πετρούπολης να κερδίσει την άνοδο. To 1976 τον ανακάλυψε ο Εθνικός ως ρεζέρβα του Ουρουγουανού Ρομπέρτο Καλκαντέρα, αντί 400.000 δρχ.

To 1981 ντύθηκε στα «ερυθρόλευκα». Στον Ολυμπιακό ο «Ράμπο»  γνώρισε τη μεγάλη δόξα, ανεπανάληπτες στιγμές (242 εμφανίσεις πρωταθλήματος και 51 τέρματα), Υπήρξε αρχηγός, μια από τις πιο επιβλητικές μορφές του Ολυμπιακού. Μαζί με τον Νίκο Αναστόπουλο ήταν ένα τρομερό δίδυμο στην επιθετική γραμμή των Πειραιωτών.

Από το 1992 έως το 1994 αγωνίστηκε στην ΑΕΚ του Ντούσαν Μπάγεβιτς, με την οποία κατεκτησε 2 πρωταθληματα εχοντας καθοριστικη συμβολη κυρίως από τον πάγκο.

Στις 21 Ιουλίου του 1994, ο παίκτης-σύμβολο του Ολυμπιακού ντύθηκε στα πράσινα του Παναθηναϊκού, την ομαδα που υποστηρiζε μικρός, αλλά με τους οπαδούς του Παναθηναϊκού να αντιδρούν. Ο Μητρόπουλος έγινε ο πρώτος παίκτης στην ιστορία της Α' Εθνικής που φόρεσε την φανέλα των τριών μεγάλων: Ολυμπιακού, ΑΕΚ και Παναθηναϊκού.

Τον Δεκέμβρη του ’94 αποχώρησε για τον Απόλλωνα Σμύρνης με την οποίο πανηγύρισε την έξοδο του Κύπελλο ΟΥΕΦΑ. Από το 1995 έως το καλοκαίρι του 1997 αγωνιστηκε σε  Ηρακλή και ΓΑΣ Βέροια. Στην τελευταία εντάχθηκε το Δεκέμβριο του 1995, συμβάλλοντας (με 19 συμμετοχές - 8 τέρματα) στην κατάληψη της θέσης του δευτεραθλητή Β΄ Κατηγορίας και στην επάνοδο της ομάδας στην Α΄ Εθνική. Το 1996 η Βέροια του πρότεινε να ανανεώσει και συμφώνησε για μονοετές συμβόλαιο αντι 15 εκ. δραχμών στα 39 του.

Με πρόεδρο τον Βασίλη Τσαμήτρο, προπονητή τον Μάκη Κατσαβάκη στη Βέροια υπηρξε o αρχηγός της ομάδας, και συμπαίκτης με διεθνείς οπως ο Όλεγκ Προτάσοφ, o Γιώτης Τσαλουχίδης, o Στέφαν Στόικα. O Μητρόπουλος σκοράροντας στον αγώνα Βέροια – Παναχαϊκή στις 20 Οκτωβρίου 1996, έγινε ο πρώτος ποδοσφαιριστής που έβαλε γκολ σε ηλικία άνω των 39, παίρνοντας παράλληλα μια πρωτιά, που κρατούσε από το 1964 ο Λεφτέρ Κιουτσουκαντωνιάδης. Ο Μητρόπουλος πέτυχε τελικά 6 γκολ σε εκείνη τη σεζόν, με τελευταίο, εναντίον της ΑΕΚ στις 21 Απριλίου 1997. Εκείνο το γκολ καταγράφεται ως το γκολ που πέτυχε ποδοσφαιριστής σε ηλικία 39 ετών, 7 μηνών και 29 ημερών. Eβαλε έξι γκολ διανύοντας το 40ό έτος της ηλικίας του (1996-97). Mε γκολ του Μητρόπουλου, με κεφαλιά στο 27’, στις 16 Δεκεμβρίου 1996, το αήττητο του Ολυμπιακού με τον Ντούσαν Μπάγεβιτς στον πάγκο, έσπασε στη Βέροια (1-0). 

Αν και θα μπορούσε να παραμείνει στη Βέροια όπου ήταν ο φυσικός ηγέτης και αρχηγός της, το καλοκαίρι του 1997 επέστρεψε στον Ολυμπιακό για να ολοκληρώσει τη σταδιοδρομία του σε ηλικία 40 ετών και έχοντας αγωνιστεί επί 21 περιόδους στην κορυφαία ελληνική κατηγορία. O Μητρόπουλος έπαιξε το τελευταίο παιχνίδι της καριέρας του  στο ματς της τελευταίας αγωνιστικής του Champions League (10/12/1997), όπου οι "ερυθρόλευκοι" δεν είχαν βαθμολογικό ενδιαφέρον, πέρασε αλλαγή για 5 λεπτά στη θέση του Πουρσανίδη, για να ζήσει την αποθέωση του κόσμου, να βοηθήσει την ομάδα του, που ήταν πίσω στο σκορ με 1-2 από την Ρόζενμποργκ. Μπήκε στο 86', χειροκροτήθηκε απ' όλο το ΟΑΚΑ και λίγες φάσεις αργότερα κέρδισε ένα φάουλ εκτός περιοχής. Ένα φάουλ που ο Τζόρτζεβιτς το μετέτρεψε σε γκολ στο 88' και διαμόρφωσε το τελικό 2-2. 

Διακρίθηκε για τη δυναμική του παρουσία, τις αρχηγικές ικανότητες και την αποτελεσματικότητα στο ψηλό παιχνίδι. Κατά τη διάρκεια της σταδιοδρομίας του απουσίασε σε συνολικά 51 αγώνες εξαιτίας τιμωριών για κίτρινες και κόκκινες κάρτες. O Μητρόπουλος δηλώνει φανατικός φίλος του Ολυμπιακού.

### Στις εθνικές ομάδες
[αριστερά|200 px|thumb|11/10/1978: Μητρόπουλος (αριστερά) και [Γιώργος Δεληκάρης|Δεληκάρης (Νο 7), στον αγώνα Ελλάδα-Φινλανδία 8-1 (προκριμ. Κυπέλλου Εθνών 1980)]]
Χρίστηκε για πρώτη φορά διεθνής με την εθνική ομάδα των Ανδρών στις 11 Ιανουαρίου 1978, πριν καν συμπληρώσει τα 21 του χρόνια, κατά την εκτός έδρας φιλική νίκη με 2-0 επί της Κύπρου, ενώ το πρώτο του τέρμα με το εθνικό συγκρότημα σημειώθηκε στις 17 Οκτωβρίου 1984 επί της Πολωνίας σε αγώνα εκτός έδρας για τα προκριματικά του Μουντιάλ 1986 (1-3).

Ήταν μέλος της εθνικής ομάδας που επέλεξε ο Αλκέτας Παναγούλιας και αγωνίστηκε στο Μουντιάλ 1994 των ΗΠΑ, αγωνιζόμενος και στους τρεις αγώνες που έδωσε η Ελλάδα. Με την ολοκλήρωση της διοργάνωσης αποσύρθηκε από την εθνική ομάδα, συμπληρώνοντας 77 συμμετοχές, 8 τέρματα και έχοντας διατελέσει 11 φορές αρχηγός της, αγωνιζόμενος για περίοδο που ξεπέρασε τα 16 χρόνια.

Την εποχή εκείνη υπήρξε ο πρώτος σε συμμετοχές με τη γαλανόλευκη φανέλα (77), μαζί με τον Δημήτρη Σαραβάκο (ο οποίος μερικούς μήνες αργότερα τον ξεπέρασε σημειώνοντας μία ακόμη συμμετοχή και φθάνοντας συνολικά τις 78).

Επίσης, έχει αγωνιστεί 4 φορές στην εθνική Ελπίδων (Κ-21) το διάστημα 1977 με 1978 σημειώνοντας 4 τέρματα, το πρώτο εκ των οποίων στις 21 Σεπτεμβρίου 1977 σε φιλικό με τη Ρουμανία (1-1).

## Τίτλοι
Με τον Ολυμπιακό Πειραιώς
: 3 Πρωταθλήματα Α΄ Εθνικής κατηγορίας: 1981-82, 1982-83 και 1986-87
: 2 Κύπελλα Ελλάδας: 1989-90 και 1991-92 (μετείχε σε 8 από τους 14 αγώνες της διοργάνωσης, όχι όμως στον διπλό τελικό)
: 1 Σούπερ Καπ: 1987.

Με την ΑΕΚ
: 2 Πρωταθλήματα Α΄ Εθνικής κατηγορίας: 1992-93 και 1993-94.

Με τον Παναθηναϊκό
: 1 Πρωτάθλημα Α΄ Εθνικής κατηγορίας: 1994-95.

## Προσωπική ζωή
Είχε πολυετή σχέση, χωρίς να παντρευτεί, με την Έλενα Ναθαναήλ. Στις 8 Νοεμβρίου του 2010 παντρεύτηκε με την –επίσης– ηθοποιό Νένα Χρονοπούλου.

## Σημειώσεις


## Παραπομπές


## Εξωτερικοί σύνδεσμοι
*

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδόσφαιρο-επέκταση